ฮั่งเส็งปิดเช้าลบ 85.84 จุด วิตกเฟดขึ้นดอกเบี้ย
ฮั่งเส็งปิดเช้าลบ 85.84 จุด วิตกเฟดขึ้นดอกเบี้ย
5 มิ.ย. 2560

ดัชนีฮั่งเส็งตลาดหุ้นฮ่องกงปิดเช้าปรับตัวลดลง โดยดัชนีฮั่งเส็งลดลง 85.84 จุด หรือ 0.33% ปิดภาคเช้าที่ 25,838.21 จุด หลังมีกระแสคาดการณ์ว่าธนาคารกลางสหรัฐ (เฟด) จะปรับขึ้นอัตราดอกเบี้ยในการประชุมเดือนนี้
ทั้งนี้ มีกระแสคาดการณ์เพิ่มขึ้นเป็นวงกว้างว่า เฟดจะปรับขึ้นอัตราดอกเบี้ยในการประชุมวันที่ 13-14 มิ.ย.นี้ แม้ตัวเลขจ้างงานนอกภาคการเกษตรเดือนพ.ค.ของสหรัฐเพิ่มขึ้นน้อยกว่าที่นักวิเคราะห์คาดการณ์ไว้ก็ตาม โดย CME Group ระบุว่า จากการใช้เครื่องมือ FedWatch วิเคราะห์ภาวะการซื้อขายสัญญาล่วงหน้าอัตราดอกเบี้ยสหรัฐ พบว่า นักลงทุนคาดการณ์ว่ามีโอกาสสูงถึงเกือบ 94% ที่เฟดจะปรับขึ้นอัตราดอกเบี้ยในการประชุมเดือนนี้
 